gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl it de gl gl gl gl gl gl gl gl es es gl gl es es gl gl gl pt es gl gl ja en sv fr de de gl gl gl gl gl gl gl gl pt gl pt en ca gl gl pt
Vieiros: Galiza Hoxe - Quince edificios de titularidade estatal manteñen "símbolos franquistas"
Luns, segunda feira, 26 de setembro de 2022
CRITICAN A LENTITUDE DO GOBERNO EN RETIRALOS
A Autoridade Portuaria de Ferrol ou as Subdelegacións do Goberno en Lugo e Ourense son exemplo de edificacións públicas onde aínda se mantén algún tipo de "escudo ou símbolo do franquismo", segundo a lista oficial realizada polo ministerio de Administracións Públicas a petición de Esquerda Unida. Entre o cento de edificios referenciados en todo o Estado aparecen quince en Galiza, só superada por Andalucía, con máis de vinte símbolos deste tipo herdados nas súas institucións. Isaura Navarro, deputada desta formación política, quéixase da "deixadez e falta de vontade política coa que o goberno está respondendo as demandas en favor da memoria histórica" e advirte que o inventario está probablemente incompleto.
"Ademais do atraso e da propaganda posta en marcha polo goberno a través do decepcionante proxecto de lei de Memoria Histórica, Esquerda Unida ten rexistradas desde hai meses varias iniciativas sobre a simboloxía franquista ás que non se lles deu resposta", quéixase a deputada de IU.
A formación advirte tamén que os datos achegados polo executivo, froito dun inventario realizado polas delegacións do goberno en 2004, están con probabilidade "desfasados e incompletos" e láiase da falta de atención do goberno ás reivindicacións das asociacións que loitan pola recuperación da memoria histórica e que teñen na retirada destes símbolos unha das súas principais peticións. Por este motivo, presentan no Congreso unha proposición onde se lle pide aos deputados que insten ao goberno á retirada "nesta lexislatura, de todo tipo de mención e símbolos franquistas das dependencias da administración central e dos entes e empresas do sector público".
O que di a lei
O artigo 17 da lei de Memoria Histórica recolle o seguinte: "Os órganos que teñan atribuída a titularidade ou conservación dos monumentos, edificios e lugares de titularidade estatal, tomarán as medidas oportunas para a retirada dos escudos, insignias, placas e outras mencións conmemorativas da Guerra Civil existentes nos mesmos, cando exalten a un só dos bandos enfrontados nela ou se identifiquen co réxime instaurado en España á súa fin".
A lista completa por provincias
Administración de Alfándegas e Impostos Especiais (A Coruña)
Autoridade Portuaria de Ferrol (S. Cibrao) (A Coruña)
Comandancia Militar da Mariña (A Coruña)
Correos de A Coruña
Correos de Ferrol (A Coruña)
Confederación Hidrográfica do Norte (Lugo)
Comandancia da Garda Civil (Lugo)
Comisaría de Policía (Lugo)
Servizo de Costas (Lugo)
Subdelegación do Goberno (Lugo)
Xefatura Provincial de Telecomunicacións (Lugo)
Tesourería Xeneral da Seguridade Social (Lugo)
Unidade de Estradas (Lugo)
Subdelegación do Gobierno (Ourense)
Asociación para a Recuperación da Memoria Histórica
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto